b"\n_START_ARTICLE_\nBordojska doga\n_START_SECTION_\nZgodovina\n_START_PARAGRAPH_\nBordojska doga pripada najstarej\xc5\xa1im psem Francije. Uporabljali so jih za lov na veliko divjad (divjih svinj), za borbe, za \xc4\x8duvaje hi\xc5\xa1 in \xc5\xbeivine ter kot pomo\xc4\x8dnike v bitkah (obramba)._NEWLINE_Stoletja so v pokrajini Bordeaux vladali angle\xc5\xa1ki kralji. Veliki obrambni psi te pokrajine so skoraj zagotovo kri\xc5\xbeani z angle\xc5\xa1kimi mastifi ter s podobnimi psi iz \xc5\xa0panije, kar je dalo mo\xc4\x8dno in neko\xc4\x8d zelo napadalno pasmo._NEWLINE_Prva francoska pasja izlo\xc5\xbeba je bila leta 1863 v Jardin d'Acclimitation. Bordojske doge so bile izlagane pod dana\xc5\xa1njim imenom._NEWLINE_Prvi standard (Vom Wesen der wahren Doggen) je napisal Firere Megnin leta 1896 v knjigi Le Dogue de Bordeaux, drugi standard je bil napisan leta 1910, tretji standard je bil napisan leta 1971 in \xc4\x8detrti standard je napisal Raymond Triquet s sodelovanjem s Philippe Serouil, prsednikom kluba Societe des Amateurs do Dogues de Bordeauy leta 1993 po FCI modelu iz Jeruzalema._NEWLINE_Bordojska doga zunaj Francije ni u\xc5\xbeivala ne pozornosti in ne priznanja dokler se leta 1989 ni pojavila v ameri\xc5\xa1kem filmu Turner & Hooch ob Tomu Hanksu.\n_START_SECTION_\nOsnovni podatki\n_START_PARAGRAPH_\nKlasifikacija FCI: Skupina 2: Pin\xc4\x8d, \xc5\xa1navcer, molosoidi in \xc5\xa1vicarski plan\xc5\xa1arski pes \xe2\x80\x93 sekcija 2.1, \xc5\xa1t. 116_NEWLINE_Izvor: Francija, prvi viri podobne pse omenjajo \xc5\xbee v 14. stoletju._NEWLINE_\xc5\xbdivljenjska doba: 10 do 12 let_NEWLINE_Naloga: \xc4\x8cuvaj, spremljevalec, pred leti za lov na veliko divjad, za \xc4\x8duvanje \xc5\xbeivine._NEWLINE_Videz: Bordojska doga je molos s kratko a zelo \xc5\xa1iroko oglato glavo, \xc4\x8delo glave je zelo gubasto in z nosnim korenom oblikuje skoraj pravi kot. Je pes s predgrizavim ugrizom. Telo Bordojske dobe je mo\xc4\x8dno, mi\xc5\xa1i\xc4\x8dasto in atletsko oblikovano._NEWLINE_Vi\xc5\xa1ina: Vi\xc5\xa1ina mora biti v skladu z obsegom telesa. Mo\xc5\xbena so odstopanja od 1 do 2 cm. Vi\xc5\xa1ina psice je od 58 do 66 cm, vi\xc5\xa1ina psa je od 60 do 68 cm._NEWLINE_Te\xc5\xbea: Te\xc5\xbea psice je najmanj 45 kg, te\xc5\xbea samca je najmanj 50 kg._NEWLINE_Dlaka: Je tanka, kratka in na otip mehka. Ko\xc5\xbea je debela in velika._NEWLINE_Barva: Bordojska doga mora imeti izra\xc5\xbeeno rde\xc4\x8do ali \xc4\x8drno masko. Barva je enobarvna, mahagonij-rjava, rumena v vseh odtenkih, jelenje rjava. Dovoljene so bele fleke na prsih ter na spodnjih delih ta\xc4\x8dk._NEWLINE_Oskrba: Ob\xc4\x8dasno kopanje, namesto kopanja je priporo\xc4\x8dljivo brisanje psa z mokro krpo. Redno krta\xc4\x8denje psa.\n_START_SECTION_\nKarakter\n_START_PARAGRAPH_\nBordojska doga kot biv\xc5\xa1i obrambni pes neustra\xc5\xa1en in samozavesten. Je pogumen in brez agresije. Je dober sopotnik, ljubezniv, miren, z visokim pragom tolerance in zelo privr\xc5\xbeena gospodarju. Do otrok je zelo prijazen, vendar mora imeti pozitivne izku\xc5\xa1nje z njimi \xc5\xbee v \xc4\x8dasu svoje socializacije. Kot ravnodu\xc5\xa1en, samozavesten in miren pes je dober \xc4\x8duvaj in nemote\xc4\x8d za okolico, ker laja zelo redko. Tudi do drugih zivali je dober, vendar mora imeti pozitivne izku\xc5\xa1nje z njimi v \xc4\x8dasu socializacije. Do tujcev je nezaupljiv, vendar je poleg lastnika neproblemati\xc4\x8den.\n_START_SECTION_\nMere\n_START_PARAGRAPH_\nMerjeno od ramenskega zgloba do trtice je dol\xc5\xbeina telesa dalj\xc5\xa1a od vi\xc5\xa1ine telesa v razmerju 11:10. Globina prsi meri ve\xc4\x8d kot polovica vi\xc5\xa1ine hrbta. Maksimalna dol\xc5\xbeina gobca je 1/3 dol\xc5\xbeine glave. Minimalna dol\xc5\xbeina gobca je \xc2\xbc dol\xc5\xbeine glave. Obseg glave psa je pribli\xc5\xbeno enaka do\xc5\xbeini hrbta.\n_START_SECTION_\nGlava\n_START_PARAGRAPH_\nPri samcih je naj\xc5\xa1ir\xc5\xa1i del lobanje zgornji del glave, katere obseg odgovarja ple\xc4\x8dni vi\xc5\xa1ini. Pri samicah pa je obseg glave nekoliko manj\xc5\xa1i._NEWLINE_Obliko in velikost lobanje poudarjajo mo\xc4\x8dno razvite sence, loka nad o\xc4\x8desom (obrvi) in razmik roba spodnje \xc4\x8deljusti. Zgornji del lobanje je od ene do druge strani rahlo konveksen. Odnos med \xc4\x8delom in nosnicami gradi skoraj pravi kot (95\xc2\xb0 \xe2\x80\x93 110\xc2\xb0). Ima poudarjene li\xc4\x8dnice zaradi dobro razvitih mi\xc5\xa1ic._NEWLINE_\xc4\x8celna guba je mo\xc4\x8dno poudarjena in rasteza do zadnjega dela glave, kjer se gube postopoma gladijo. \xc4\x8celo je bolj \xc5\xa1iroko kot visoko. Gube na obeh straneh \xc4\x8delne brazgotine so simetri\xc4\x8dne. Gube so mo\xc4\x8dno poudarjene, ne glede na stanje psa (akcija ali mirovanje)._NEWLINE_Zgornja ustnica je debela, povle\xc4\x8dena nazaj in spro\xc5\xa1\xc4\x8dene. Spodnji del zgornje ustnice ustvarja obliko loka in prekriva spodnji del \xc4\x8deljusti. Sprednji rob zgornje ustnice se dotika sprednjega dela spodnje ustnice in od tam pada na obe strani gobca v obliki \xc4\x8drke V.\n_START_SECTION_\n\xc4\x8celjust\n_START_PARAGRAPH_\n\xc4\x8celjust je zelo mo\xc4\x8dna in \xc5\xa1iroka. Ima predgrizavi ugriz. Zadnji spodnji zobje se ne dotikajo zgornjih zob. Brada je dobro poudarjena, vendar ne sme biti prekratka (kraj\xc5\xa1a od zgornje \xc4\x8deljusti), pravtako ne sme biti predolga oziroma ne sme preve\xc4\x8d izstopati (prevelika predgrizavost). Zobje so mo\xc4\x8dni, predvsem podo\xc4\x8dnika. Spodnja podo\xc4\x8dnika sta rahlo uvita in dobro razmaknjena. Sekalca v spodnji \xc4\x8deljusti ustvarjata ravno linijo.\n_START_SECTION_\nGobec\n_START_PARAGRAPH_\nGobec je prete\xc5\xbeno kratek s srednje poudarjenimi gubami. Je mo\xc4\x8dan, \xc5\xa1irok in masiven. Zgorja linija je rahlo konkavna. \xc5\xa0irina gobca se proti vrhu zmanj\xc5\xa1uje. \xc4\x8ce ga gledamo iz pti\xc4\x8dje perspektive lahko opazimo obliko kvadrata. Obseg gobca je pribli\xc5\xbeno 2/3 obsega glave. Dol\xc5\xbeina gobca pa je med \xc2\xbc in 1/3 celotne dol\xc5\xbeine glave, merjene od nosnic do tilnika. Mo\xc5\xbena so tudi manj\xc5\xa1a odstopanja, je pa idealno, \xc4\x8de je dol\xc5\xbeina gobca v prej omenjenem razmerju._NEWLINE_Ko je glava nagnjena navzdol spominja na obliko panja, debel in \xc5\xa1irok gobec se ka\xc5\xbee vertikalno in se dotika nosnic.\n_START_SECTION_\nO\xc4\x8di\n_START_PARAGRAPH_\nO\xc4\x8di so ovalne in dale\xc4\x8d narazen. Razmak med notranjima robovoma o\xc4\x8di je enak dvojni dol\xc5\xbeini enega o\xc4\x8desa. Tretja veka ne sme biti vidna. Psi s \xc4\x8drno masko imajo o\xc4\x8di barve le\xc5\xa1nika ali temno rjave. Psi brez maske pa je barva o\xc4\x8di svetlej\xc5\xa1a.\n_START_SECTION_\nU\xc5\xa1esa\n_START_PARAGRAPH_\nU\xc5\xa1esa so relativno majhna, vise\xc4\x8da in za odtenek temnej\xc5\xa1a od preostalega telesa. V korenu je sprednji rob nekoliko dvignjen. Pri pove\xc4\x8dani pozornosti psa se le ta spusti k obrazu. Spodnji del u\xc5\xa1esa je rahlo zaobljen in ne sme biti dalj\xc5\xa1i od predela o\xc4\x8di. U\xc5\xa1esa nosijo visoko na glavi, kar poudarja \xc5\xa1irino glave.\n_START_SECTION_\nVrat\n_START_PARAGRAPH_\nVrat je zelo mo\xc4\x8dan in mi\xc5\xa1i\xc4\x8dast. Obseg vratu na sredini je pribli\xc5\xbeno tak kot obseg glave. Obdan je z veliko svobodne in mehke ko\xc5\xbee. Zgornji profil vratu je rahlo konveksen. Ima dobro izra\xc5\xbeen podbradek, kateri se za\xc4\x8dne v predelu sprednje strani vratu in sega do prsi.\n_START_SECTION_\nTelo\n_START_PARAGRAPH_\nZgornji del: Hrbet je mo\xc4\x8dno razvit, z vidnimi mi\xc5\xa1icami. Ima dobro poudarjen sprednji izbo\xc4\x8den del hrbta. Ledvena ple\xc4\x8da so \xc5\xa1iroka, bolj kratka in \xc4\x8dvrsta. Od zadka do korena repa ima srednje dolgo dlako._NEWLINE__NEWLINE_Spodnji del: Od globokih, nizkih prsi do \xc4\x8dvrstega trebuha. Linija spodnjega dela telesa je v obliki loka.\n_START_SECTION_\nPrsa\n_START_PARAGRAPH_\nPrsa so mo\xc4\x8dna, \xc5\xa1iroka, dolga in segajo pod komolci. Obseg prsi mora biti za 25 \xe2\x80\x93 30 cm ve\xc4\x8dji od ple\xc4\x8dne vi\xc5\xa1ine psa. Rebra so dobro zaobljena in navzdol povle\xc4\x8dena. Predprsje je ni\xc5\xbeje in bolj globoko.\n_START_SECTION_\nRep\n_START_PARAGRAPH_\nKoren repa je \xc5\xa1irok, debel in mo\xc4\x8dan, potem pa se postopoma zo\xc5\xbeuje. Pes ne sme repa nositi navpi\xc4\x8dno ali zvitega preko hrbta, temve\xc4\x8d vodoravno kadar je v\xc2\xa0\xc2\xbbakciji\xc2\xab\xc2\xa0oziroma spu\xc5\xa1\xc4\x8denega v mirovanju."